open-index/open-wikipedia-markdown huggingface dataset:
Bernard Agré

**Bernard Agré** (* 2. marec 1926, Monga – † 9. jún 2014, Paríž) bol rímskokatolícky kňaz z Pobrežia Slonoviny, arcibiskup Abidjanu a kardinál.

## Biografia
### Kňaz
Pokrstený bol v šiestich rokoch, 2. septembra 1932. Kňazskú vysviacku prijal 20. júla 1953. Prvé roky duchovnej služby pôsobil v Dabou, kde bol učiteľom a riaditeľom školy, v roku 1956 sa stal riaditeľom nižšieho seminára v Bingerville. V rokoch 1957 až 1960 študoval v Ríme na Pápežskej univerzite Urbaniana, kde získal doktorát z teológie. Od roku 1963 bol generálnym vikárom Abidjanu pre katolícku výchovu a semináre.

### Biskup
Dňa 8. júna 1968 bol menovaný biskupom diecézy Man, biskupské svätenie mu udelil 3. októbra toho istého roku vtedajší arcibiskup Abidjanu Bernard Yago. V rokoch 1985 až 1991 stál na čele Regionálnej Biskupskej konferencie Západnej Afriky. 6. marca 1992 bol menovaný biskupom diecézy Yamoussoukro. V decembri 1994 sa ujal riadenia arcidiecézy Abidjan kde nahradil kardinála Yaga.

### Kardinál
Na konzistóriu 21. februára 2001 ho pápež Ján Pavol II. menoval kardinálom. Na funkciu arcibiskupa Abidjanu rezignoval v máji 2006, jeho nástupcom sa stal arcibiskup Jean-Pierre Kutwa.

Zomrel po dlhej chorobe 9. júna 2014 v Parížskej nemocnici.

## Pozri aj
* Zoznam kardinálov vymenovaných Jánom Pavlom II.

## Externé odkazy
* Profil v biografickom slovníku kardinálov od Salvadora Mirandu 
* Biografické heslo na catholic-hierarchy.org

## Zdroj

Kategória:Kardináli Pobrežia Slonoviny
Kategória:Rímskokatolícki arcibiskupi Pobrežia Slonoviny
Kategória:Rímskokatolícki biskupi Pobrežia Slonoviny
Kategória:Rímskokatolícki kňazi Pobrežia Slonoviny
TLC (hudobná skupina)

**TLC** je americká dievčenská RnB, popová a hip-hopová hudobná skupina úspešná predovšetkým v 90-tych rokoch.

Skupina vystupovala v zložení Rozonda Thomas, Tionne Watkins a Lisa Lopes do roku 2002, kedy pri dopravnej nehode zomrela Lisa Lopes. Po jej smrti sa zostávajúce členky TLC rozhodli aj naďalej pokračovať v zostávajúcom zložení.  Skupina TLC vydala 4 štúdiové albumy, ktorých sa predalo 50 miliónov.

## Referencie

## Externé odkazy
* 

Kategória:Hiphopové hudobné skupiny USA
Kategória:Popové hudobné skupiny USA
Kategória:Držitelia ceny Brit Award
Kategória:Držitelia ceny Grammy
Kategória:Hudobné skupiny z 1990
Kategória:Trojice v hudbe
John Cale Comes Alive

***John Cale Comes Alive*** je druhý koncertný album waleského hudobníka Johna Calea, vydaný v septembri roku 1984 prostredníctvom hudobného vydavateľstva ZE Records. Album pôvodne vyšiel na gramofónovej LP platni a na audiokazete; na kompaktnom disku nikdy vydaný nebol (spolu s predchádzajúcim albumom *[[Caribbean Sunset]]* ide o jediný Caleov album, ktorý nevyšiel na CD). Album obsahuje záznam z časti koncertu z 26. februára 1984 v sále Lyceum Ballroom v Londýne. Mimo ôsmich koncertných nahrávok obsahuje tiež dve skladby nahraté v štúdiu. Americká verzia obsahuje iné verzie štúdiových nahrávok ako európska. Prvou štúdiovou piesňou je „Ooh La La“, ktorá predtým vyšla na singli, a druhou „Never Give Up on You“, ktorá nikdy predtým nevyšla. Producentom albumu bol sám John Cale.

## Kritika
Kritik Dave Thompson o albume vo svojej recenzii pre server Allmusic povedal, že je to nahrávka bez života a aj duch koncertu z neho odišiel pred koncom vystúpenia. V americkom časopise *[[People]]* o albume písali, že má viscerálnu kvalitu, ktorá ho odlišuje od ostatných.

## Zoznam skladieb

## Obsadenie
; Hudobníci
* John Cale − spev, gitara, klávesy
* David Young − gitara, sprievodné vokály
* Andy Heermans − basgitara, sprievodné vokály
* David Lichtenstein − bicie, elektronické bicie
* Julius Klepacz − bicie v „Never Give Up on You“ (americká verzia)
; Technická podpora
* John Cale − produkcia
* Stephen Street − zvukový inžinier (remix)
* Andy Heermans − zvukový inžinier v „Ooh La La“ a „Never Give Up on You“
* David Lichtenstein − zvukový inžinier v „Ooh La La“ a „Never Give Up on You“
* David Young − zvukový inžinier v „Ooh La La“ a „Never Give Up on You“
* Roddy Hui − zvukový inžinier v „Ooh La La“ a „Never Give Up on You“
* Ted Jensen − mastering v „Never Give Up on You“
* Jay Burnett − mixing v „Never Give Up on You“
* Frank Olinsky (Manhattan Design) − dizajn obalu
* Sara Schwartz − ilustrácie na obale
* George DuBose − fotografie na obale

## Referencie


## Zdroj

Kategória:Albumy Johna Calea
Kategória:Albumy produkované Johnom Caleom
Kategória:Koncertné albumy z 1984
Kategória:Albumy ZE Records
Last Day on Earth

***Last Day on Earth*** je spoločný štúdiový album waleského hudobníka Johna Calea a amerického pesničkára Boba Neuwirtha z roku 1994. Ide o konceptuálny album, ktorého dej začína vo chvíli, keď turista hľadá cestu ďalej.

Počiatky projektu siahajú až do septembra roku 1982, kedy spolu dvojica odohrala čiastočne improvizované spoločné vystúpenie v newyorskom klube The Kitchen. Prvé verejné predstavenie ich zatiaľ nedokončeného diela *Last Day on Earth* prebehlo v marci 1990. Táto verzia obsahovala štrnásť piesní, niekoľko krátkych hovorených medzihier, predohru a epilóg. Piesne vznikali v kaviarňach, kde sa Neuwirth s Caleom schádzali. Štúdiová verzia albumu bola nahraná v štúdiu Skyline v New Yorku a dokončená v februári 1994. Mixovanie prebiehalo v štúdiu RPM Studios a mastering potom v Sterling Sound.

Album bol vydaný 26. apríla 1994 prostredníctvom vydavateľstva MCA Records vo formátoch CD a MC. Po vydaní albumu spolu dvojica odohrala spoločné turné po Európe nazvané '99 Greenwich Delusion, pri ktorom ich sprevádzal sláčikový kvartet Soldier String Quartet, hráč na pedálovú steel gitaru B. J. Cole a speváci Sam Butler a Tiyé Giraud. Jeden z koncertov prebehol aj v Lucerne v Prahe dňa 12. mája 1994.

Skladba „Ocean Life“ bola použitá ako ústredný motív filmu *[[Rhinoceros Hunting in Budapest]]* režiséra Michaela Haussmana.

## Zoznam skladieb
Autormi všetkých skladieb sú John Cale a Bob Neuwirth.
#„Overture“ – 8:06
#:a) „A Tourist“
#:b) „A Contact“
#:c) „A Prisoner“
#„Café Shabu“ – 5:37
#„Pastoral Angst“ – 2:29
#„Who's in Charge?“ – 2:53
#„Short of Time“ – 3:08
#„Angel of Death“ – 4:19
#„Paradise Nevada“ – 5:33
#„Old China“ – 3:13
#„Ocean Life“ – 4:48
#„Instrumental“ – 1:57
#„Modern World“ – 5:53
#„Streets Come Alive“ – 3:22
#„Secrets“ – 4:19
#„Maps of the World“ – 4:52
#„Broken Hearts“ – 3:03
#„The High and Mighty Road“ – 5:03

## Obsadenie
; Hudobníci
* John Cale – spev, klávesy, viola
* Bob Neuwirth – spev, banjo, fúkacia harmonika
* Michael Brook – gitara
* David Tronzo – gitara
* Erik Sanko – basgitara
* Gerry Hemingway – perkusie
* Ben Perowsky – bicie
* Jenni Muldaurová – spev
* Soldier String Quartet
** David Soldier – husle, aranžmán sláčikov
** Lisa Gutkin – husle
** Alicia Svigals – husle
** Dawn Buckholz – violončelo
; Technická podpora
* John Cale – produkcia
* Bob Neuwirth – produkcia
* Andy Green – asistent produkcie
* Greg Calbe – mastering
* Roger Moutenot – mixing, zvukový inžinier
* Mary Ellen Mark – fotografie
* Tadanori Yoko – obal albumu
* Ayako Nagano – design
* Taki Ono – design
* Vartan

## Referencie

## Zdroj

Kategória:Albumy Johna Calea
Kategória:Albumy Boba Neuwirtha
Kategória:Albumy produkované Johnom Caleom
Kategória:Hudobné albumy z 1994
Kategória:Albumy štúdia MCA Records
Kategória:Koncepčné albumy
Slnko v sieti

**Slnko v sieti** môže byť:
* film Štefana Uhera z roku 1962, pozri Slnko v sieti (film)
* národná filmová cena SFTA, založená v roku 2004, pozri Slnko v sieti (cena)
Velatické hradisko

**Velatické hradisko v Marianke** sa nachádza na Baranej lúke nad obcou Marianka.

Na základe výskumu a terénnej obhliadky bolo zistené, že hradisko malo pravdepodobne oválny pôdorys s rozmermi asi 320 x 220 m.  Najzachovalejšou časťou niekdajšieho pravekého hradiska je juhovýchodný úsek a val na východnej strane opevneného areálu. Na západnej strane je povrch hradiska zničený. Vstup do hradiska má charakter tzv. kliešťovitej brány s valmi na oboch stranách zahnutými dovnútra. Hradisko bolo samostatnou opevnenou sídliskovou jednotkou s významom širšieho regionálneho významu.
     
Na základe výsledkov výskumu bolo konštatované, že hradisko má dvojetapové opevnenie. Staršie hradby zničil požiar. Vo vnútornej časti hradieb boli objavené zuhoľnatené trámy. Nachádzali sa v tehlovej vrstve. Zaujímavým objavom bol nález vymaľovanej dlážky. Hradisko bolo vybudované až po predchádzajúcom intenzívnom osídlení lokality. Zlomky, ktoré nad kameňolomom objavili, patria do mladšej fázy velatickej kultúry z obdobia 1200 až 1000 rokov pred Kristom. 

V rokoch 1986 - 1990 sa tu realizoval v súvislosti s rozširovaním kameňolomu archeologický záchranný výskum. Už predtým však mohutné bagre systém hradiska čiastočne zničili. Mohutné stromy, ich obrovské koreňové sústavy a v neposlednom rade nedostatok finančných prostriedkov zabránil tomu, aby hradisko bolo preskúmané v celom rozsahu.

Kategória:Marianka
Kategória:Hradiská na Slovensku
Harpalión (syn Pylaimena)

**Harpalión** (*Harpalión*) je v gréckej mytológii syn Pylaimena, vládcu paflagonského mesta *Enetoi*.

V desiatom roku trójskej vojny priviedli do Tróje svoje vojská panovníci z okolitých i ďalekých krajín, aby pomohli trójskemu kráľovi Priamovi zdolať početné achájske vojsko. So svojim vojskom prišiel aj paflagonský kráľ Pylaimanes, ktorého sprevádzal syn Harpalión. Pylaimena neskôr zabil v boji mykénsky kráľ Menelaos. O jeho smrti sa zmieňuje piaty spev Homérovej Iliady. V trinástom speve Iliady zomiera jeho syn Harpalión rukou Mólovho syna Mériona. Homér tu uvádza, že na jeho pohrebe je prítomný aj jeho otec Pylaimanes, ktorého smrť zaznamenal v piatom speve. Je to známa chyba v Iliade, ktorú si už všimli v staroveku.

Niektorí odborníci zaoberajúci sa Homérovou Iliadou sa pokúsili odstrániť tento rozpor predpokladom, že Pylaimenes, ktorý zomrel v piatom speve Iliady, bol starší syn paflagonského kráľa Pylaimena.

## Referencie a bibliografia

Kategória:Postavy gréckej mytológie
Kategória:Trójska vojna
Slnko v sieti za Najlepší ženský herecký výkon

**Slnko v sieti za Najlepší ženský herecký výkon** je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, či presnejšie stvárnenie hlavnej ženskej postavy. Je odovzdávané pravidelne, počnúc prvým súťažným ročníkom (2006). 

K roku 2025 bolo doteraz nominovaných 34 umelkýň. Víťaznú sošku obdržalo 12 z nich, dve herečky navyše opakovane.

## Laureátky a kandidátky

 
  

## Superlatívy

### Viacnásobné laureátky
; 2 ceny
* Judit Bárdos
* Zuzana Mauréry

### Viacnásobné kandidátky
; 4 nominácie
* Zuzana Mauréry
* Dominika Morávková  

; 3 nominácie
* Judit Bárdos
* Natália Germáni 
* Tatiana Pauhofová

; 2 nominácie
* Alexandra Borbély

## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Herečka
Slnko v sieti za Najlepší mužský herecký výkon

**Slnko v sieti za Najlepší mužský herecký výkon** je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, či presnejšie stvárnenie hlavnej mužskej postavy. Je odovzdávané pravidelne, počnúc prvým súťažným ročníkom (2006). 

K roku 2025 bolo doteraz nominovaných 31 umelcov. Víťaznú sošku obdržalo 11 z nich, traja herci navyše opakovane.

## Laureáti a kandidáti

## Superlatívy

### Viacnásobní laureáti
; 3 ceny
* Attila Mokos

; 2 ceny
* Miroslav Krobot
* Milan Ondrík

### Viacnásobní kandidáti
; 6 nominácií
* Milan Ondrík

; 4 nominácie
* Attila Mokos

; 3 nominácie
* Karel Roden

; 2 nominácie
* Martin Huba
* Ľuboš Kostelný
* Miroslav Krobot

## Poznámky


## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Herec
Slovenská filmová a televízna akadémia

**Slovenská filmová a televízna akadémia** (**SFTA**) je dobrovoľná, záujmová organizácia, združujúca významné osobnosti miestnej audiovizuálnej kultúry. Je občianskym združením založeným 2. septembra 1997 v Bratislave a garantom cien Slnko v sieti.

Čoby partner americkej Akadémie filmových umení a vied (AMPAS), SFTA ako taká je oprávnená navrhovať domáce filmy na Oskara v rámci každoročne udeľovanej ceny AMPAS v medzinárodnej kategórii Najlepší cudzojazyčný film.

## Prezídium SFTA
(*k [[11. január|11. januáru]] [[2024]]*)
* Katarína Krnáčová (filmová producentka a členka EFA) – prezidentka, členka
* Martin Šmatlák (filmový kritik a rektor VŠMU) – viceprezident, člen
* Ivan Ostrochovský (filmový producent a režisér) – viceprezident, člen
* Peter Dubecký (generálny riaditeľ SFÚ) – člen
* Peter Nágel (filmový kritik a bývalý riaditeľ MFF Art Film Fest) – člen
* Darina Smržová (dekanka FTF VŠMU) – členka 
* Marta Šuleková (riaditeľka útvaru ekonomiky a manažmentu SFÚ) – členka 
; Predchádzajúci prezidenti SFTA
# Ondrej Šulaj (19972002)
# Zuzana Gindl-Tatárová (20022007)
# Emília Vášáryová (20072013)
# Ondrej Šulaj (20132014)
# Marek Leščák (20142016)
# Martin Šulík (20162018)
# Wanda Adamík Hrycová (20182024)

## Členovia SFTA
### Riadni členovia

### Čestní členovia

### In memoriam

## Referencie

## Externé odkazy

* SFTA (oficiálne stránky)
* SFTA (rozhranie registrovaných členov)


Kategória:Filmové organizácie
Attila Mokos

**Attila Mokos** (* 13. december 1964, Želiezovce) je slovenský divadelný a filmový herec maďarskej národnosti, a svojho času umelecký šéf Jókaiho divadla v Komárne.

S divadlom začínal už v roku 1984 v Divadle Thália, kde nastúpil po skončení gymnázia, vtedy ešte bez hereckého vzdelania. V roku 1993 absolvoval štúdium na VŠMU odbor herectvo. Po absolvovaní štúdia nastúpil do Jókaiho divadla.
Medzi jeho najznámejšie filmy patrí snímka Martina Šulíka Krajinka, kde filmovo debutoval. Ďalej filmy *[[Kruté radosti]]*, *[[Pokoj v duši]]*, *[[Marhuľový ostrov]]*. Hrá tiež v televíznom seriáli *[[Búrlivé víno]]*.

## Výber z filmografie
* 1993 – *Prípad na vidieku*
* 1996 – *Szigetvári vértanúk*
* 2000 – *[[Krajinka (film)|Krajinka]]*
* 2002 – *[[Kruté radosti]]*
* 2007 – *Démoni*
* 2009 – *[[Pokoj v duši]]*
* 2009 – *Nedodržaný sľub*
* 2009 – *Čas grimás*
* 2010 – *[[Nesmrteľní (seriál)|Nesmrteľní]]* (seriál)
* 2010 – *[[Kriminálka Staré Mesto]]* (seriál)
* 2011 – *[[Marhuľový ostrov]]*
* 2011 – *[[Dom (film)|Dom]]*
* 2011 – *Čerešňový chlapec*
* 2011 – *Tele-vision*
* 2011 – *[[Cigán (film)|Cigán]]*
* 2012 – *7 dní hříchů*
* 2012 – *Momo* (študentský film)
* 2012 – *[[Búrlivé víno]]* (seriál)
* 2013 – *Ďakujem, dobre*
* 2013 – *Dobrý človek* (študentský film)
* 2013 – *Kolonáda* (TV seriál)
* 2014 – *[[Slovensko 2.0]]*
* 2014 – *Krok do tmy*
* 2014 – *Láska na vlásku*
* 2014 – *Mirage*
* 2014 – *Zabudnite na Mcbetha* (študentský film)
* 2016 – *[[Učiteľka (film)|Učiteľka]]*
* 2016 – *Agáva*
* 2016 – *Vtedy v raji*
* 2016 – *Krok do tmy*
* 2016 – *Červený kapitán*
* 2017 – *Záhradníctvo: Dezertér*
* 2017 – *[[1890 (seriál)|1890]]* (TV seriál)
* 2017 – *[[Rex (seriál)|Rex]]* (TV seriál)
* 2018 – *Tlmočník*
* 2019 – *Guerilla*
* 2020 – *Príprava na spolužitie na dobu neurčitú*
* 2021 – *O liečivej vode* (TV film)
* 2022 – *[[Čierne na bielom koni]]*
* 2022 – *Ultimátum* (seriál)
* 2022 – *[[Piargy]]*
* 2022 – *Banditi pre Baladu*
* 2023 – *Moc*

## Ocenenia
* 2007 – Prémia Igric za herecký výkon
* 2009 – Pro Probitate (Komárno)
* 2009 – Pro Urbe (Želiezovce)
* 2009 – Moveast (Pécs)
* 2010 – Cena Igric za herecký výkon
* 2010 – Cena Slnko v sieti
* 2014 – Kisvárda
* 2023 – Jászai Mari-díj

## Referencie

## Iné projekty

## Externé odkazy

* Rozhovor na SME.sk
* 
* 

Kategória:Osobnosti zo Želiezoviec
Kategória:Slovenskí divadelní herci
Kategória:Slovenskí filmoví herci
Kategória:Slovenské osobnosti maďarského pôvodu
Kategória:Držitelia Slnka v sieti
Kategória:Riadni členovia SFTA
Kategória:Absolventi Vysokej školy múzických umení
Kategória:Držitelia ceny Igric
Kánon na počesť svätého Demetera Solúnskeho

**Kánon na počesť svätého Demetera Solúnskeho** (iné názvy: **Kánon na počesť svätého Dimitra Solúnskeho**, **Kánon utierne svätého Demetera**, **kánon**/**ofícium na počesť Dimitra Solúnskeho**, **kánon svätého Demetra Solúnskeho**, **kánon na počesť svätého Dimitra**) je staroslovienska básnická skladba veľkomoravského pôvodu, ktorá oslavuje svätého Demetera Solúnskeho, patróna mesta Solún.

## Autor a doba vzniku
Autorom je buď Konštantín Filozof alebo Metod. Je pravdepodobné, že ho nepísali spolu. Kánon pochádza pravdepodobne z rokov 864867 (prípadne vznikol hneď po príchode na Veľkú Moravu). Na vznik počas prvej časti pôsobenia solúnskych bratov poukazuje zmienka o boji s trojjazyčníkmi na Veľkej Morave, teda medzi prívržencami slovanskej a latinskej liturgie.

Text kánonu sa zachoval v opisoch v cirkevnej slovančine ruskej redakcie z 11. - 14. storočia a bulharských z 13. storočia. Kánon má deväť spevov.

## Obsah
Autor spomína na svoju vlasť a mesto Solún (ktorého patrón bol práve svätý Demeter) a žiali nad svojím neľahkým osudom v neprajnej cudzej krajine. Historicky najcennejší je deviaty spev.

## Ukážka

## Poznámky


## Referencie

## Ďalšia literatúra
* 

Kategória:Literatúra v staroslovienskom jazyku
Kategória:Literatúra na Veľkej Morave
Panamerické majstrovstvá v tchoukballe 2014

**Panamerické majstrovstvá v tchoukballe 2014** sú v poradí 2. panamerické majstrovstvá v tchoukballe mužov a žien, ktoré organizuje Medzinárodná tchoukballová federácia (FITB). Konajú sa od 21.24. júla 2014 v meste Chía, v Kolumbii, za účasti 7 mužských a 5 ženských tímov. Nováčikmi turnaja sú mužské družstvo Mexika a ženské družstvá Argentíny a Mexika. Súčasťou turnaja seniorov sú aj dve juniorské kategórie, do 18 a do 15 rokov. V seniorských kategóriách zvíťazila druhýkrát Brazília u mužov a u žien premiérovo domáca Kolumbia.

## Účastníci

Pozn: Číslo v zátvorke udáva umiestnenie v medzinárodnom rebríčku FITB v roku 2014.

Pozn: Číslo v zátvorke udáva umiestnenie v medzinárodnom rebríčku FITB v roku 2014.

## Výsledky
### Muži

### Ženy

## Konečné poradie

;Muži

;Ženy

;Juniori do 18 rokov

## Referencie

## Externé odkazy
* Oficiálna stránka Medzinárodnej tchoukballovej federácie 
* Facebooková stránka Panamerických majstrovstiev 2014 

Kategória:Tchoukball v 2014
Kategória:Panamerické majstrovstvá v tchoukballe
Tchoukball
Kategória:2014 v Kolumbii
Zoznam divadelných článkov/?

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ?s
…si pořádně zařádit

Kategória:Zoznamy divadelných článkov
Lotosový chrám

náhľad|Lotosový chrám po zotmení
**Lotosový chrám** je bahájsky chrám v indickom hlavnom meste Naí Dillí. Bol dokončený roku 1986 a je pozoruhodný pre jeho tvar kvetu lotosu. Slúži ako materský chrám indického subkontinentu a stal sa turistickou atrakciou v meste. Chrám získal množstvo architektonických ocenení a predstavil sa v stovkách novinových a časopisových článkoch.

## Infraštruktúra
Dizajn pre svätyňu v Dillí sa skladá z 27 voľne stojacích lístkov, krytých mramorom a usporiadaných v zväzku po troch, ktoré tvoria deväť strán. Stavba sa inšpirovala kvetom indického lotosu. Deväť dverí Lotosového chrámu sú otvorené do centrálnej haly s výškou viac ako 40 m, ktorá má kapacitu až 2500 ľudí. Povrch svätyne je vyrobený z bieleho mramoru z hory Pentelikon v Grécku, čiže z toho istého materiálu ako sú antické stavby. Spolu so svojimi deviatimi okolitými rybníkmi a záhradami sa Lotosový chrám rozkladá na ploche 105 000 m². Táto budova sa nachádza v obci Bahapur, neďaleko Naí Dillí. Jej architektom bol iránsko-americký bahájsky architekt Fariborz Sahba a návrh štruktúry vykonala britská firma Flint and Neill.

## Turistická atrakcia
Od koncu roka 2002 prilákala táto turistická atrakcia viac ako 50 miliónov návštevníkov, čo z nej robí jednú z najnavštevovanejších stavieb na svete. Jej počet návštevníkov počas posledných rokov prekonal Tádž Mahal v Ágre či Eiffelovu vežu v Paríži.

## Galéria

Súbor:Lotus Temple in New Delhi 03-2016.jpg|Lotosový chrám
Súbor:Bahai-house-of-worship-delhi2.jpg|Návštevníci Lotosového chrámu
Súbor:Lotus Temple Edge.JPG|Roh Lotosového chrámu
Súbor:Lotus Temple Leaf.JPG|Jeden z mramorových listov
Súbor:TheLotusAndThePond.JPG|Jeden z rybníkov v Lotosovom chráme
Súbor:Pools-at-Lotus-Temple.jpg|Rybník pri chráme
Súbor:Interior of Lotus temple.jpg|Interiér chrámu


Kategória:Stavby v Naí Dillí
Kategória:Chrámy v Indii
Kategória:Bahájske chrámy
Chádim al-haramajn aš-šarífajn

**Chádim al-haramajn aš-šarífajn** (iné názvy: **chádim al-haramajn**, **správca dvoch svätých mešít**, **ochranca dvoch svätých mešít**;  - doslova: *služobník (dvoch) vznešených svätýň*) je islamský panovnícky titul, ktorý používali Ajjúbovci, mamlúcki sultáni v Egypte a osmanskí sultáni. Titul si zvolil v roku 1986 saudskoarabský kráľ Fahd bin Abd al-Azíz.

Titul je odvodený od zodpovednosti monarchu za ochranu a starostlivosť o dve najposvätnejšie mešity islamu, Veľkej mešity () v Mekke a Prorokovej mešity () v Medine.

## Referencie

## Zdroje
* 

Kategória:Panovnícke tituly
Kategória:Ajjúbovci
Kategória:Osmanská dynastia
Kategória:Saúdovci
Kategória:Mameluci
Déifontes

**Déifontes** alebo **Déifontés** (*Déifontes/iný prepis Déifontés*) je v gréckej mytológii syn Antimacha z rodu Heraklovcov.

Déifontes bol jedným z vodcov Dórov, ktorí dobýjali Peloponéz. Hlavne zásluhou jeho vodcovských schopností si Dóri nakoniec podmanili Argos. Podľa antického autora Pausania, argejský kráľ Temenos, pochádzajúci z rodu Heraklovcov, ako vojvodcovi dával neskôr prednosť Déifontovi pred svojimi synmi. Takisto sa vo všetkých štátnych záležitostiach radšej radil s ním. Dokonca ho učinil svojim zaťom, keď mu dal za manželku svoju dcéru Hyrnétho. Jeho synom sa to nepáčilo a podozrievali ho, že vládu v Argu chce preniesť na Déifonta a na Hyrnétho. Naplnení hnevom otca nakoniec po nastraženej pasci zosadili (podľa inej verzie ho dali zavraždiť) a vlády v Argu sa ujal najstarší Keisos.

Pre nezhody so synmi Temena sa Déifontes následne so svojimi priaznivcami usadil na východe Argolidy v meste Epidauros.  Tam sa Déifontes a Hyrnétho stali rodičmi synov Antimena, Xanthippa, Argeia a dcéry Orsobie. Synovia Temena však proti nemu aj naďalej brojili a snažili sa sestru Hyrnéthu od neho odtrhnúť. Keď všetky ich plány zlyhali, bratia Kerynes a Falkes sa rozhodli, že sestru unesú. Po únose ich Déifontes prenasledoval a keď ich dohonil, šípom zastrelil Keryna, ale na Falka, ktorý držal Hyrnétho, nevystrelil, lebo sa bál, že schybí. Snažil sa ju preto od neho vytrhnúť, ale Falkes sa zúrivo bránil a ako bola tehotná Hyrnétho počas ich boja Falkom navlačovaná, na následky zranení umrela.

Déifontes a jeho deti potom jej mŕtve telo pochovali na mieste, ktoré neskôr dostalo meno *Hyrnéthion*. Na tomto zasvätenom mieste jej dali vybudovať *héroón*. 

## Referencie a bibliografia

Kategória:Postavy gréckej mytológie
Fred

**Fred** môže byť:
* americký tanečník a stepár, pozri Fred Astaire
* brazílsky futbalista, pozri Frederico Chaves Guaves
* postava z animovaného seriálu Flinstonovci, pozri Fred Flinstone
Antimenes

**Antimenes** alebo **Antimenés** (*Antimenes/iný prepis Antimenés*) môže byť:
* v gréckej mytológii syn Heraklovca Déifonta, pozri Antimenes (syn Déifonta)
* grécky maliar v 6. stor. pred Kr., pozri Maliar Antimena
* najvyšší pokladník v ríši Alexandra Veľkého, pozri Antimenes (pokladník)
Pylaimenes

**Pylaimenes** alebo **Pylaimenés** (*Pylaimenes/iný prepis Pylaimenés*) je v gréckej mytológii syn Bilsata z Paflagonie. Bol vládca v paflagonskom meste *Enetoi*.

V desiatom roku trójskej vojny priviedli do Tróje svoje vojská panovníci z okolitých i ďalekých krajín, aby pomohli trójskemu kráľovi Priamovi zdolať početné achájske vojsko. So svojim vojskom prišiel aj paflagonský kráľ Pylaimanes, ktorého sprevádzal syn Harpalión. Pylaimena neskôr zabil v boji mykénsky kráľ Menelaos. O jeho smrti sa zmieňuje piaty spev Homérovej Iliady. V trinástom speve Iliady zomiera jeho syn Harpalión rukou Mólovho syna Mériona. Homér tu uvádza, že na pohrebe Harpalióna je prítomný aj jeho otec Pylaimanes, ktorého smrť zaznamenal v piatom speve. Je to známa chyba v Iliade, ktorú si už všimli v staroveku.

Niektorí odborníci zaoberajúci sa Homérovou Iliadou sa pokúsili odstrániť tento rozpor predpokladom, že Pylaimenes, ktorý zomrel v piatom speve Iliady, bol starší syn paflagonského kráľa Pylaimena.

## Referencie a bibliografia

Kategória:Postavy gréckej mytológie
Kategória:Trójska vojna
Pranier

[náhľad|[Gotika|Gotický pranier zo začiatku 16. storočia v meste Schwäbisch Hall v Bádensko-Württembersku]]
**Pranier** (z ) bolo miesto (najčastejšie kôl alebo stĺp – *stĺp hanby*) alebo zariadenie (najmä klietka – *klietka hanby*), ktoré fyzicky obmedzovalo pohyb odsúdeného, a na ktorom bol odsúdený na istý čas vystavený verejnej potupe.

## História
Tento druh trestu sa začal používať v Európe na počiatku 13. storočia. Pôvodne ako pranier slúžilo základné brvno šibenice, ku ktorému bol odsúdený pripútaný za krk spolu s tabuľou opisujúcou jeho previnenie. Neskôr sa používala klietka, ktorá mohla byť otáčavá. Na území Slovenska sa najčastejšie vyskytoval pranier vo forme dreveného alebo kamenného stĺpa.

Pranierovanie, ako krátkodobý trest odňatia slobody, malo za účel oboznámiť ľudí s odsúdeným a verejnou potupou ho pozbaviť cti, keďže bol pranier umiestnený na frekventovaných verejných priestranstvách – na námestiach, trhoviskách, rázcestiach, v blízkosti kostolov a pod.

## Frazeologizmus
Z uvedeného pojmu sa v slovenčine vyvinul frazeologizmus *postaviť / vystaviť *[niekoho / niečo]* na pranier*, ktorý znamená niekoho alebo niečo verejne skritizovať, pokarhať či odsúdiť. Obdobný prenesený význam má slovo *pranierovanie*.

## Galéria

Krzeszów, pręgierz - 15 czerwca 2011 r..jpg|Krzeszów, Poľsko (14.&nbsp;storočie)
Pranýř (sloup hanby).jpg|Rosice, Česko (15.&nbsp;storočie)
Priethal-2006-09-30-Pranyr.JPG|Přídolí, Česko (1592)
Levoca11Slovakia85.JPG|Klietka hanby, Levoča, Slovensko (16.&nbsp;storočie)
Valašské Klobouky, pranýř.jpg|Valašské Klobouky, Česko (16.&nbsp;storočie)
Náchod pranýř 01.jpg|Náchod, Česko (1659)
Stĺp hanby.jpg|Stupava, Slovensko (1766)


## Referencie

## Iné projekty

Kategória:Dejiny Európy
Kategória:Fyzické tresty
Slnko v sieti za Najlepší vedľajší ženský herecký výkon

**Slnko v sieti za Najlepší vedľajší ženský herecký výkon** je jedno z ďalších ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, či presnejšie stvárnenie vedľajšej ženskej postavy. Je odovzdávané nepravidelne, počnúc druhým súťažným ročníkom (2008). 

K roku 2025 bolo doteraz nominovaných 27 umelkýň. Víťaznú sošku obdržalo 9 z nich, tri herečky navyše opakovane.

## Laureátky a kandidátky

## Superlatívy

### Viacnásobné laureátky
; 2 ceny
* Éva Bandor
* Zuzana Kronerová
* Jana Oľhová

### Viacnásobné kandidátky
; 6 nominácií
* Jana Oľhová

; 3 nominácie
* Zuzana Kronerová
* Zuzana Mauréry

; 2 nominácie
* Éva Bandor
* Judit Bárdos
* Kristýna (Liška) Boková
* Anna Geislerová 
* Tatiana Pauhofová

## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Vedľajšia herečka
Slnko v sieti za Najlepší vedľajší mužský herecký výkon

**Slnko v sieti za Najlepší vedľajší mužský herecký výkon** je jedno z ďalších ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za herecké umenie, resp. stvárnenie vedľajšej mužskej postavy. Je odovzdávané nepravidelne, počnúc druhým súťažným ročníkom (2008).

K roku 2025 bolo doteraz nominovaných 27 umelcov. Víťaznú sošku obdržalo 11 z nich, jeden herec navyše opakovane.

## Laureáti a kandidáti

## Superlatívy

### Viacnásobní laureáti
; 2 ceny
* Oldřich Kaiser

### Viacnásobní kandidáti
; 4 nominácie
* Marián Geišberg

; 3 nominácie
* Marek Geišberg
* Roman Luknár

; 2 nominácie
* Oldřich Kaiser
* Jiří Lábus
* Attila Mokos 
* Milan Ondrík

## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Vedľajší herec
Penitenciál

**Penitenciál** môže byť:
* zastarano: kniha pravidiel pre spovedníka, pozri penitenciál (cirkevné právo)
* trestný sadzobník

## Zdroj
*penitenciál. In:
Hyrnétho

**Hyrnétho** alebo **Hyrnéthó** (*Hyrnétho/iný prepis Hyrnéthó*) je v gréckej mytológii dcéra argejského kráľa Temena, pochádzajúceho z rodu *Heraklovcov*.

Hyrnétho bola Temenovým najmilejším dieťaťom. Keď sa neskôr vydala za Déifonta, za jedného z najschopnejších veliteľov, Temenos favorizoval dcéru Hyrnétho a jej manžela Déifonta viac ako svojich synov. Jeho synom sa to nepáčilo a keďže ho podozrievali, že vládu v Argu chce preniesť na Déifonta a na Hyrnétho, zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.

Pre nezhody so svojimi bratmi odišla potom Hyrnétho so svojim manželom na východ Argolidy do mesta Epidauros, kde sa usadila. Tam sa jej narodili synovia Antimenes, Xanthippos, Argeios a dcéra Orsobia. Jej bratia však aj naďalej proti nim brojili a snažili sa sestru od manžela odlákať. Keď všetky ich plány zlyhali, bratia Kerynes a Falkes sa dohodli, že sestru unesú. Po únose ich Déifontes prenasledoval a hneď ako ich dohonil, šípom zastrelil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.

Déifontes a jeho deti potom jej mŕtve telo pochovali, nad hrobom jej následne dali vybudovať *héroón* a okrem iných pôct ustanovili, že z olív a z plodov iných stromov, ktoré vyrastú na tomto okrsku, nesmie nikto nič odniesť, ale všetko sa musí nechať v zemi zasvätenej Hyrnétho. Miesto, kde ju pochovali, dostalo meno *Hyrnéthion*. 

## Referencie a bibliografia

Kategória:Postavy gréckej mytológie
Karol Stuchlák

**Karol Stuchlák** (* 13. november 1990, Poprad) je slovenský sánkar. Reprezentoval Slovensko na ZOH 2014 v Soči, spoločne s Marekom Solčanským v sánkovaní dvojíc. Dvojica nakoniec obsadila 16. miesto.

V januári 2018 bola potvrdená jeho účasť na Zimných olympijských hrách 2018 v kórejskom Pchjongčchangu, opätovne vo dvojici s Marekom Solčanským. Tentokrát slovenskí sánkari obsadili konečné 17. miesto.

Stuchlák sa sánkovaniu venuje od roku 2003 a v reprezentácií je od roku 2004. Momentálne je jeho trénerom bývalý sánkar Ľubomír Mick.

## Referencie

Kategória:Slovenskí sánkari
Kategória:Slovenskí olympionici
Kategória:Osobnosti z Popradu
Lucia Nikmonová

**<span lang="ang" dir="ltr">Lucia</span> Nikmonová **(* 13. október 1993, Levice) je slovenská volejbalistka. Meria 176 centimetrov a váži 56 kilogramov. Hráva na pozícií libera.

## Klubová kariéra
Svoju športovú kariéru začínala v rodných Leviciach, kde aj odohrala sezónu 2007/08 za Palas VK Levice. Od sezóny 2008/09 hrala za COP Nitra, kde bola kapitánkou. V roku 2011 bola vyhlásená za 6. najlepšiu volejbalistku Slovenska, ako aj najlepšiu športovkyňu Nitry za rok 2011. Nitru po sezóne 2011/12 opustila a stala sa hráčkou VK Doprastav Bratislava. Hneď v prvej sezóne za tento klub hrala finále extraligy žien ako aj finále pohára. V tej nasledujúcej sa jej so spoluhráčkami podarilo vyhrať extraligu žien aj Slovenský pohár.

## Reprezentácia
Nikmonová bola členkou kadetskej aj juniorskej reprezentácie Slovenska, s ktorými sa zúčastnila aj vrcholových podujatí (MS a ME). Momentálne je stabilnou členkou reprezentačného družstva žien.

## Referencie

Kategória:Slovenskí volejbalisti
Kategória:Osobnosti z Levíc
Zoznam vrcholov v Nízkych Tatrách

right|thumb|Ďumbier (2043 m)
right|thumb|Chopok (2024 m)
right|thumb|Skalka (1980 m)
right|thumb|Chabenec (1955 m)
right|thumb|Kráľova hoľa (1946 m)
right|thumb|Kotliská (1937 m)
right|thumb|Krúpova hoľa (1922 m)
right|thumb|Poľana (1890 m)

**Zoznam vrcholov v Nízkych Tatrách** zahŕňa pomenované nízkotatranské vrcholy s nadmorskou výškou nad  Zoznam vychádza z tabuľky, dostupnej na stránkach Treking.cz, ktorá uvádza 48 najvyšších nízkotatranských vrcholov s nadmorskou výškou nad  Zvyšok zoznamu (vrcholy vysoké 1500 až ) bol vypracovaný podľa máp, dostupných na stránkach Hiking.sk.

## Zoznam vrcholov

## Pozri aj
* Zoznam vrcholov v Starohorských vrchoch
* Zoznam vrcholov vo Veľkej Fatre
* Zoznam vrcholov v Kozích chrbtoch
* Zoznam vrcholov v Spišsko-gemerskom krase
* Zoznam vrcholov vo Veporských vrchoch

## Referencie


## Externé odkazy
* Najvyššie vrcholy Nízkych Tatier na Treking.cz
* Nízke Tatry - najvyššie vrcholy a sedlá  na Jaraba.sk
* Mapový portál na Hiking.sk

## Zdroj
* 

Nízke Tatry

Nízke Tatry
Nízke Tatry
Róbert Pich

**Róbert Pich **(* 12. november 1988, Svidník) je slovenský futbalista momentálne hrajúci v tíme slovenskej najvyššej futbalovej súťaže FC Spartak Trnava

## Život
Ako dieťa hrával aj ľadový hokej, pre ktorý však v jeho meste neboli dobré podmienky a tak sa rozhodol pre futbal. Od kategórie mladších žiakov pôsobil v klube MŠK Tesla Stropkov. V Stropkove zostal až do konca dorasteneckého veku a v jeho drese nastúpil aj v niekoľkých zápasov za seniorov v III. lige. Neskôr pôsobil v Slavii Praha, kde však nedostal dostatok priestoru a tak po roku prestúpil do prvoligového klubu v Podbrezovej. Po tom čo sa Podbrezovej nepodarilo postúpiť do Corgoň ligy, prijal ponuku Dukly Banská Bystrica. V sezóne 2010/2011 strelil v jej drese 8 gólov, čo vzbudilo záujem MŠK Žilina kam pred nasledujúcou sezónou prestúpil. So Žilinou získal majstrovský titul aj Slovenský pohár. Vo februári 2014 podpísal dvojročnú zmluvu so Slaskom Wroclaw.

## Referencie

## Externé odkazy
* Róbert Pich (90minut.pl) 

Kategória:Slovenskí futbalisti
Kategória:Osobnosti zo Svidníka
Kategória:Hráči SK Slavia Praha
Kategória:Hráči FO ŽP Šport Podbrezová
Kategória:Hráči FK Dukla Banská Bystrica
Kategória:Hráči MŠK Žilina
Kategória:Hráči Śląsk Wrocław
Kategória:Hráči 1. FC Kaiserslautern
Áiša

**Áiša** (iné prepisy: **Á’iša(tu)**, **c****Á’iša(tu)**, **‘Á’iša(tu)**; slovenská verzia mena aj: **Ajša**) môže byť:
* arabské ženské meno pozri Áiša (prvé meno)
* najmladšia manželka proroka Mohameda, pozri Áiša bint Abí Bakr
* egyptský film z roku 1953, pozri Áiša (film)

## Pozri aj
*Ajša
Korónos (syn Apolóna)

**Korónos** (*Korónos*) je v gréckej mytológii syn boha Apolóna a Chrysorthé, dcéry sikyónskeho kráľa Orthopolida.

Antický autor Pausanias zaznamenal, že podľa sikyónskej tradície sa Chrysorthé a boh Apolón stali rodičmi Koróna, ktorý po svojom starom otcovi Orthopolidovi prevzal v Sikyóne kráľovské žezlo. Jeho synovia Korax a mladší Lamedón vládli Sikyónu po jeho smrti. Väčšina antických autorov však uvádza, že po 63 ročnej vláde Orthopolida sa kráľom v Sikyóne stal Marathónios.

## Referencie a bibliografia

## Pozri aj
* Zoznam kráľov Sikyónu

Kategória:Postavy gréckej mytológie
Slnko v sieti za Najlepší hraný film

**Slnko v sieti za Najlepší hraný film** je jedno z hlavných ocenení udeľovaných Slovenskou filmovou a televíznou akadémiou (SFTA) v rámci výročných filmových cien Slnko v sieti — za celovečerné hrané filmy. Je odovzdávané pravidelne, počnúc prvým súťažným ročníkom (2006).

K roku 2025 bolo doteraz nominovaných 43 filmov, víťaznú sošku obdržalo 14 titulov.

## Laureáti a kandidáti

 
 
 

## Poznámky


## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Hraný film
How Could Hell Be Any Worse?

***How Could Hell Be Any Worse*** je debutový album americkej punkovej skupiny Bad Religion. Počas jeho nahrávania prišlo k zmene na poste bubeníka, keď pôvodného člena Jaya Ziskrouta nahradil Pete Finestone. Neskorší gitarista Greg Hetson hosťoval na tomto albume v piesni Part III.

V roku 1991 vyšiel album ako súčasť kompilácie 80-85 spolu s piesňami z EP Bad Religion a Back to the Known a skladbami nahratými pre výberové album Public Service. V roku 2004 bola táto kompilácia vydaná pod názvom How Could Hell Be Any Worse? ako rozšírená verzia albumu.

## Skladby
### Pôvodný album
#„We're Only Gonna Die“ 2:12 (Graffin)
#„Latch Key Kids“ 1:38 (Graffin)
#„Part III“ 1:48 (Bentley)
#„Faith in God“ 1:50 (Graffin)
#„Fuck Armageddon... This Is Hell“ 2:48 (Graffin)
#„Pity“ 2:00 (Graffin)
#„In the Night“ 3:25 (Gurewitz)
#„Damned to Be Free“ 2:12 (Graffin)
#„White Trash (2nd Generation)“ 2:21 (Gurewitz)
#„American Dream“ 1:41 (Gurewitz)
#„Eat Your Dog“ 1:04 (Graffin)
#„Voice of God Is Government“ 2:54 (Bentley)
#„Oligarchy“ 1:01 (Gurewitz)
#„Doing Time“ 3:00 (Gurewitz)

### Bonusy
* 15-20 - Bad Religion EP (1981)
* 21-25 - Back to the Known EP (1985)
* 26-28 - Public Service (1981)

#„Bad Religion“ 1:49 (Gurewitz)
#„Politics“ 1:21 (Graffin)
#„Sensory Overload“ 1:31 (Gurewitz)
#„Slaves“ 1:20 (Graffin)
#„Drastic Actions“ 2:36 (Gurewitz)
#„World War III“ 0:54 (Graffin)
#„Yesterday“ 2:39 (Graffin)
#„Frogger“ 1:19 (Hetson)
#„Bad Religion“ 2:10 (Gurewitz)
#„Along the Way“ 1:36 (Graffin)
#„New Leaf“ 2:53 (Graffin)
#„Bad Religion“ 1:48 (Gurewitz)
#„Slaves“ 1:07 (Graffin)
#„Drastic Actions“ 2:31 (Gurewitz)

## Zostava
* Greg Graffin – spev
* Brett Gurewitz – gitara a vokály (okrem skladieb 21-25)
* Jay Bentley – basová gitara a vokály (okrem skladieb 21-25)
* Jay Ziskrout – bicie (2, 5, 8-12, 14-20, 26-28)
* Pete Finestone - bicie (1, 3, 4, 6, 7, 13, 21-25)
* Greg Hetson - gitarové sólo (3), gitara (21-25)
* Tim Gallegos - basa (21-25)

Kategória:Hudobné albumy z 1982
Kategória:Albumy skupiny Bad Religion
Kategória:Debutové albumy
Recipe for Hate

***Recipe for Hate*** je siedmy album od Bad Religion. Známymi piesňami z tohoto albumu sú „American Jesus“ a „Struck a Nerve“, ku ktorým boli natočené videoklipy.

Album vyšiel pôvodne v Gurewitzovom vydavateľstve Epitaph Records, ale skupina krátko na to prestúpila k Atlantic Records, kde tento album narýchlo vydala znovu. Prvým pôvodným albumom pre toto vydavateľstvo bol až nasledujúci album Stranger Than Fiction.

## Skladby
#„Recipe for Hate“ 2:02 (Graffin)
#„Kerosene“ 2:41 (Gurewitz)
#„American Jesus“ 3:17 (Gurewitz, Graffin)
#„Portrait of Authority“ 2:44 (Graffin)
#„Man with a Mission“ 3:11 (Gurewitz)
#„All Good Soldiers“ 3:07 (Gurewitz)
#„Watch It Die“ 2:34 (Graffin)
#„Struck a Nerve“ 3:47 (Graffin)
#„My Poor Friend Me“ 2:42 (Graffin)
#„Lookin' In“ 2:03 (Graffin)
#„Don't Pray on Me“ 2:42 (Gurewitz)
#„Modern Day Catastrophists“ 2:46 (Graffin)
#„Skyscraper“ 3:15 (Gurewitz)
#„Stealth“ 0:42 (Bentley, Gurewitz, Schayer)

## Zostava
* Greg Graffin – spev
* Brett Gurewitz – gitara a vokály
* Greg Hetson - gitara
* Jay Bentley – basová gitara a vokály
* Bobby Schayer – bicie

### Hostia
* Eddie Vedder - vokály (3, 7)
* Johnette Napolitano - vokály (8)
* John Wahl a Chris Bagarizzi - gitara (2)
* Greg Leisz - gitara (5)
* Joe Peccerillo - gitara (6)

Kategória:Hudobné albumy z 1993
Kategória:Albumy skupiny Bad Religion
Vyššia hokejová liga

**Vyššia hokejová liga** ( je profesionálna hokejová liga v Eurázii, a zároveň druhá najvyššia hokejová liga v Rusku.

## Prehľad víťazov

## Externé odkazy
*Oficiálna stránka (rusky)
*Oficiálna stránka (anglicky)

Kategória:Hokejové ligy
Kategória:Ľadový hokej v Rusku
Kategória:Ľadový hokej v Kazachstane
2. slovenská futbalová liga 1996/1997

**2. slovenská futbalová liga 1996/97** bol 4. ročník druhej najvyššej futbalovej súťaže na Slovensku.

Po reorganizácií najvyšších súťaží štartovalo od tohto ročníka 18 družstiev. Nováčikmi boli 4 víťazi regionálnych 3. líg FK VTJ Koba Senec, FC Agro Hurbanovo, FK NCHZ Nováky a ŠK Slovmag Jelšava. Z druhých miest postúpili priamo FKM Nové Zámky a ŠK ZŤS VTJ Martin, po baráži aj FK Bukóza Vranov nad Topľou.

Víťazom s právom postupu do Mars superligy sa stal MŠK SCP Ružomberok, z druhého miesta postúpila aj Ozeta Dukla Trenčín. Do 3. ligy vypadli posledné 4 družstvá FC EX-Hlásnik Vráble, FC Agro Hurbanovo, ŠKP Bratislava a FKM Nové Zámky.

## Konečná tabuľka

* **P** = Poradie; **Z** = Odohrané zápasy; **V** = Víťazstva; **R** = Remízy; **P** = Prehry; **B** = Body
Bukóze Vranov nad Topľou boli odrátané 3 body za inzultáciu rozhodcu v zápase s Tatranom Devín.

## Tabuľka strelcov

## Literatúra
* Jindřich Horák, Lubomír Král: *Encyklopedie našeho fotbalu*, Libri 1997
* Igor Mráz: *Päť rokov futbalu*, SFZ 1998

Kategória:Druhá najvyššia futbalová súťaž na Slovensku
Kategória:Futbal v 1996
Kategória:Futbal v 1997
Leto (rozlišovacia stránka)

**Leto** môže byť:
* ročné obdobie, pozri leto
* ročný kruh
* zelená halúzka, ktorý symbolizuje prebúdzajúci sa život, pozri letečko
* sídlo na Floride, pozri Leto (Florida)
* sídlo v Guinei-Bissau, pozri Leto (Guinea-Bissau)
* planétka, pozri 68 Leto
* talianske mužské a ženské meno, pozri Leto (prvé meno)
* priezvisko, pozri Leto (priezvisko), napr.:
** Antonio Leto (1844 – 1913), taliansky maliar
** Giulio Pomponio Leto (1428 – 1498), taliansky humanista
** Jared Leto (* 1971), americký filmový herec a spevák
** Marco Leto (* 1931), taliansky filmový režisér a scenárista
** Peter Leto, americký televízny režisér a producent
** Sebastián Leto(* 1986), argentínsky futbalista
** Shannon Leto (* 1970), americký fotograf a bubeník, brat Jareda
** Julie Elizabeth Letová, americká spisovateľka

## Zdroje


## Pozri aj
* Léto – grécka bohyňa
Leto (priezvisko)

**Leto** je slovenské a talianske priezvisko. Na Slovensku je zriedkavé, s najväčším výskytom v obci Staškov (okres Čadca).

## Známi nositelia
Pozri v článku Leto (rozlišovacia stránka).

Kategória:Slovenské priezviská
Kategória:Talianske priezviská
Kategória:Priezviská na Slovensku
Kategória:Priezviská v Česku
Kategória:Priezviská v Taliansku
Kategória:Priezviská v USA
Kategória:Priezviská v Argentíne
Togo (rozlišovacia stránka)

**Togo** môže byť:

* štát v Afrike, pozri Togo
* sídlo v Kanade v provincii Saskatchewan, pozri Togo (Saskatchewan)
* osoba:
** Dick Togo (* 1969), japonský wrestler
** Jonathan Togo (* 1977), americký herec

## Pozri aj
* Tógó
Saryarka Karaganda

**Saryarka Karaganda** *([[Kazaština|kaz.]] Сарыарқа хоккей клубы*) je profesionálny hokejový klub pôsobiaci v kazašskom meste Karaganda. Od sezóny 2012/2013 pôsobí klub vo Vyššej hokejovej lige (VHL).

## Slováci pôsobiaci v klube

## Externé odkazy
* Oficiálna webstránka 

Kategória:Ľadový hokej v Kazachstane
Orsobia

**Orsobia** (*Orsobia*) je v gréckej mytológii dcéra Heraklovca Déifonta a jeho manželky Hyrnétho, dcéry argejského kráľa Temena.

Orsobia a jej bratia Antimenes, Xanthippos a Argeios sa narodili v meste Epidauros, ležiacom na východe Argolidy. Ich matka Hyrnétho do Epidauru prišla z Argu kvôli nezhodám s bratmi, ktorým sa nepáčilo, že ich otec Temenos favorizoval svoju dcéru a jej schopného manžela viac, ako ich. I keď jej bratia nakoniec dosiahli svoj cieľ, ktorým bol trón v Argu, aj naďalej im nedali pokoj. Ich ďalšou snahou bolo svoju sestru od manžela odlákať. Keď neuspeli, bratia Kerynes a Falkes prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom skolil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.

Déifontes a jeho deti potom jej mŕtve telo pochovali, nad hrobom jej následne dali vybudovať *héroón* a okrem iných pôct ustanovili, že z olív a z plodov iných stromov, ktoré vyrastú na tomto okrsku, nesmie nikto nič odniesť, ale všetko sa musí nechať v zemi zasvätenej Hyrnétho. Miesto, kde ju pochovali, dostalo meno *Hyrnéthion*.

Podľa antického autora Pausania sa Orsobia stala manželkou Aigimiovho syna Pamfyla, ktorý neskôr zahynul aj so svojim bratom Dymom v boji proti Dórom.  

## Referencie a bibliografia

Kategória:Postavy gréckej mytológie
Slnko v sieti za Najlepší krátky film

**Slnko v sieti za Najlepší krátky film** je jedno z hlavných ocenení udeľovaných Slovenskou filmovou a televíznou akadémiou v rámci výročných filmových cien Slnko v sieti — za krátkometrážne hrané filmy. 

Počnúc 14. ročníkom (2025) sa odovzdáva za **Najlepší krátky hraný alebo dokumentárny počin.**

K roku 2025 bolo tak nominovaných 12 filmov, víťaznú sošku zatiaľ obdržali 4 tituly. 

## Laureáti a kandidáti

## Poznámky


## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Krátky film
Slnko v sieti za Celoživotné dielo

**Slnko v sieti za Celoživotné dielo** je mimoriadne ocenenie udeľované Slovenskou filmovou a televíznou akadémiou (SFTA) v rámci výročných filmových cien Slnko v sieti, a to za celoživotný prínos domácej kinematografii. Čoby čestná trofej, je zároveň jedinou štatutárnou cenou odovzdávanou už počnúc nesútažným, nultým ročníkom (2004). 

K roku 2025 ňou bolo poctených celkom 24 osobností, 18 z nich tzv. výhradne (t.j. bez súťažných výhier/nominácií).

## Poctení umelci

## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Celoživotné dielo
Gershwinova cena

[náhľad|Lícna strana Gershwinovej ceny za rok 2007 pre [Paul Simon|Paula Simona]]
**Gershwinova cena Kongresovej knižnice za populárnu hudbu** (skrátene **Gershwinova cena**) je ocenenie udeľované skladateľovi alebo interpretovi za celoživotný prínos v populárnej hudbe. Cenu začala v roku 2007 udeľovať Kongresová knižnica a pomenovaná je po bratoch Georgeovi a Irovi Gershwinovcoch, ktorí ako skladatelia a textári výrazne prispeli do klasickej aj populárnej hudby. Prvým oceneným umelcom sa stal Paul Simon.

## História
[náhľad|[Stevie Wonder pri preberaní ocenenia v Bielom dome]]
[náhľad|[Paul McCartney preberá ocenenie od prezidenta Baracka Obamu]]
Cenu vytvorili bratia Peter a Bob Kaminskí spolu s Cappym McGarrom, Markom Krantzom a Daltonom Delanom, ktorí sú aj autormi ocenenia Marka Twaina. Cena sa udeľuje za „hlboký a pozitívny vplyv populárnej hudby vo svetovej kultúre“ ako súčasť poslania Kongresovej knižnice v uznaní a oslave kreativity. Držitelia Gershwinovej ceny sú „etalónom najvyššej kvality podobne ako bratia Gershwinovci“. Na výbere ocenených sa podieľajú pracovníci hudobného oddelenia Kongresovej knižnice spolu hudobnou komunitou.

1. marca 2007 oznámili, že prvým oceneným touto novou cenou sa stane Paul Simon, ktorý je držiteľom cien ako *Žijúca legenda* či *Klugeho cena*. Simonovi bolo ocenenie odovzdané počas Gala koncertu vo *Warnerovom divadle* vo Washingtone 23. mája 2007. Ceremónia bola 27. júna 2007 odvysielaná aj na kanáli PBS (Public Broadcasting Service). Zúčastnilo sa ho mnoho významných a známych umelcov, napríklad Yolanda Adamsová, Marc Anthony, Shawn Colvin, Jerry Douglas, Philip Glass, Lyle Lovett, Stephen Marley, Dianne Reeves, James Taylor či Stevie Wonder, ale aj Simonov dlhoročný kolega z dua „Simon a Garfunkel“, Art Garfunkel.

3. septembra 2008 Kongresová knižnica oznámila, že druhým oceneným sa stane Stevie Wonder. Prezident Barack Obama odovzdal Wonderovi cenu pri ceremónii v Bielom dome 25. februára 2009. Zúčastnili sa jej interpreti ako India.Arie, Tony Bennett, Wayne Brady, Diana Krall, Mary Mary, Martina McBride, Paul Simon, Esperanza Spalding či will.i.am.

O približne rok neskôr, 18. novembra 2009, knižnica oznámila, kto bude tretím oceneným umelcom. Stal sa ním Sir Paul McCartney. Ceremónia pre McCartneyho bola v tzv. Východnej izbe Bieleho domu 2. júna 2010 za účasti prezidenta Obamy a jeho manželky. Tejto ceremónie sa zúčastnili aj Stevie Wonder, Elvis Costello, Jonas Brothers, Herbie Hancock, Corinne Bailey Rae, Dave Grohl, Faith Hill, Emmylou Harris, pianista Lang Lang a Jack White.

## Ocenení umelci
* 2007 – Paul Simon
* 2009 – Stevie Wonder
* 2010 – Paul McCartney
* 2012 – Burt Bacharach a Hal David
* 2013 – Carole King

## Referencie
 

## Pozri aj
* George Gershwin

## Externé odkazy
* Oficiálne stránky

## Zdroj
* 

Kategória:Hudobné ocenenia USA
Slnko v sieti za Objav roka

**Slnko v sieti za Objav roka** bolo jedno zo špeciálnych ocenení vyhlasovaných Slovenskou filmovou a televíznou akadémiou (SFTA) v rámci výročných filmových cien Slnko v sieti. 

Čoby neštatutárna cena, bola udeľovaná formou finančnej prémie v hodnote 300.000 Sk, respektíve 10.000 € — za tvorivé počiny umelcov do 35 rokov. Odovzdávala sa však iba prechodne, počas dvoch ojedinelých ročníkov (20082010).

K roku 2025 bolo tak nominovaných 9 umelcov, víťaznú sošku obdržali dvaja z nich. 

## Laureáti a kandidáti

## Referencie

## Externé odkazy
* Slnko v sieti (historický web) 
* Slnko v sieti  (aktuálne stránky)

Objav roka